procesaur/Wiki.mk huggingface dataset:
Биков инвеститор

Биков инвеститор (анг:Bull) — инвеститор кој купува во очекување на пораст на цените на хартии од вредност. Поимот често опишува некој кој само верува дека цените на одреден пазар растат. Спротивно на “Мечкин инвеститор”.
Техничка анализа

Техничка анализа — метод за аналиирање на пазарот, при која со помош на графици се означуваат и предвидуваат трендови во движењето на цените. Оваа анализа често го прикажува движењето и просеците на цените на пазарот. Чартистите, или техничките аналитичари веруваат дека од нивните графици може да се види трендот по кој се движат цените и според кој тие можат да ги предвидат идните придвижувања на цените, со што се во можност да даваат издржани совети за купување или продажба.
1 Поврзано
* Фундаментална анализа
Цена на претворање

Цена по која главницата на една претворлива обврзница може да се искористи за купување на акции на издавачот на обврзницата (или акции во негова сопственост) или акции на друштво што е капитално поврзано со издавачот.
ААА

Најдобар кредитен рејтинг (претежно за државните обврзници), како индикатор за најдобар квалитет според оценката на Moody's и Standard and Poor's, двете водечки агенции за утврдување на кредитниот рејтинг во САД. За емитентот оценет со ААА се смета дека е најмалку можно да не ја исплати главнината и каматите.
Цена на емитирање

Цена по која хартиите од вредност се продаваат при емисијата. Ова може да биде по номиналната вредност, со дисконт или со премија. Повремено емисијата на хартиите од вредност може да се продаде делумно што подразбира дека цената за истите се плаќа во рати. За нови обврзници тоа е бруто цената (пред исплатата на накнадите и провизиите) како процент од износот на главнината.
Цена на понудата

Цена по која хартија од вредност или стока за широка потрошувачка се нуди за продажба, или каматна стапка по која се нуди заем. Учесниците на пазарот нудат куповни и продажни цени.
1 Поврзано
* Понуда и побарувачка
((Економија-никулец))
Фундаментална анализа

Се нарекува и фундаментално истражување. Систем на анализирање на основните фактори кои влијаат на изгледите за понуда и побарувачка на хартија од вредност или стока, како и изгледите за резултирачката цена. Еден таков фактор во однос на стоките би биле временските прилики, додека во однос на перформансите на хартиите од вредност на една компанија, тоа би бил годишниот профит.
1 Поврзано
* Техничка анализа
Фиксни трошоци

Фиксни трошоци — деловни или трошоци на работењето коишто се фиксни и не се под влијание на зголемувањето или намалувањето на обемот на производство.
Фиксните трошоци остануваат исти во непроменети износи без оглед дали производството на добра и услуги расте или се намалува.
Срп

Срп — закривена рачна земјоделска алатка која обично се користела за жнеење житни култури пред да биде измислена современата жетвена машинерија. Се состои од закривено сечило со кратка рачка. Внатрешноста на кривината е остра, така што при замавнување со него по основата на растението, работникот едновремено го го потфаќа и сече растението. Слична на оваа алатка е косата. Највоочливата разлика помеѓу српот и косата е обликот на сечилото - кај косата тоа е поправо, додека кај спрот е повеќе во облик на буквата „С“ со зашилување на крајот, како и должината на рачката.
Во старогрчката митологија српот е оружје на Хрон и Персеј.
1 Друга употреба
* Српот е дел од добро познатиот двоец „срп и чекан“, кој е симбол на комунизмот и револуционерниот социјализам. Српот тука го претставува селанството.
* Такит вели дека во друидиските обреди се користеле златни српови.
2 Поврзано
* Срп и чекан
* Коса
* Српна двоколка
* Хопеш
Пасење

Пасење или испаша е редовно консумирање на дел од еден организам од страна на друг без негово уништување. Пасењето се разликува од грабливоста по тоа што јадениот организам не е убиван, а се разликува и од исхраната на паразитите по тоа што организмите не проведуваат долго време заедно, нити пасникот е ограничен на она што може да го изеде.
Во најчеста смисла, пасењето се разбира како цицачи кои се хранат на тревнати површини (како да речеме пасишта), но може да се однесува и на било кои растенија, алги или планктони консумирани од страна на влекачи, инсекти, птици итн.
Пасниците животни ги следат помали, пребирливи пасни животни, бидејќи првите го јадат само високиот слој од растенијата, оставајќи ги младите меки фиданки.
1 Пасни животни
* Антилопа
* Бафало
* Бизон
* Добиток
** Овца
** Говеда
* Зајак
* Коњ
* Слон
2 Поврзано
* Пасиште
* Раководена интензивна испаша
* Право на испаша
* Ливада
Глобочани

Глобочани или Глобочени — село во Мала Преспа, во состав на Општина Пустец, Областа Горица.
1 Географија и местоположба
Селото се наоѓа во областа Мала Преспа, на околу 8 километри јужно од македонско-албанската граница.
Глобочани граничи со следните села: од северната страна со селото Долна Горица и од јужната страна со селото Шулин.
2 Историја
Глобочани е старо, повеќевековно село во кое отсекогаш живееле Македонци христијани.
Најран пишан документ за селото е од 1337 година, потоа се спомнува во Слепченскиот кодик во и век.
За време на револуционерните борби постоела месна чета од околу 20 души која ја предводел Јоше од селото Подмочани. Во Втората светска војна селото е запалено и од 40 куќи останале 16.
3 Демографија
1900 година според бугаринот Васил К’нчов селото броело 248 Македонци православни. 1948 година селото имало 16 куќи со 84 жители.
Година, Население
1900, 248
1926, 472
1945, 346
1960, 217
1969, 239
1979, 252
1989, 299
2000, 294
3.1 Родови
Во селото и ден денес живеат Македонци, родовите во селото се:
* Бојчевци
* Баруљовци
* Калешковци
* Малевци
* Ничовци
* Србиновци
* Танчевци
* Тушкаровци
4 Личности
* Илинден Спасе
* Стерјо Спасе
*
Пасиште

Пасиште — простор со бујна растителност каде се пасе копитен добиток како дел од фарма или чифлиг. Планинското пасиште се нарекува рудина. Пред механизацијата на земјоделството пасиштето било главен извор на храна за добитокот и овците. Тоа сѐ уште се употребува во голема мера, особено за природно живинарство и органско земјоделство, бидејќи пасиштето дава многу подобри животни услови за животните. Напредокот на полето на раководената интензивна испаша како и подобрувањата во технологијата на оградување довеле до обновен интерес во испашата во 1990-тите.
Растенијата на едно пасиште можат да бидат треви, зрна или мешавина. Луцерката, детелината и граорот како и пијанката, ливадарката, ветрушката и други билки, зависно од условите, од кои најважни се видот на почвата, минималната годишна температура и количеството на врнежи.
1 Пасиштето како мотив во уметноста
* „Декемвриски пасишта“ - песна на рускиот поет Андреј Вознесенски од 1957 година.
2 Поврзано
* Висорамнина
* Ливада
* Поле
* Полјана
* Плавна ливада
* Прерија
* Рамнина
* Савана
* Степа
Георги Божинов

Георги Божинов е познат македонски академски ликовен уметник - сликар. Роден е на 25 август 1947 година во Струмица, Македонија. Педагошка академија завршил 1972 год. во Скопје кај професорот В. Коџоман. Член е на ДЛУМ и ДСЛУ. Живее и работи во Скопје, Дојран, Охрид, Словенија. Во Словенија работел како професор и предавал ликовна уметност во средно образование.
Најпознати мотиви во делата на Георги Божинов се пејзажи и глетки од Македонија пресликани во многу слики со македонски села, полиња, охридските цркви и манастири, Охридското Езеро и стариот град, а има нацртано и доста портрети. Во своето сликарско творештво има повеќе циклуси по кои е доста познат, меѓу кои „Корени“, „Дојран“, „Жени“. Сликал и повеќе портрети на личности.
Учествувал на повеќе сликарски колонии, меѓу кои: Струмица, Почитељ, Куманово, Врање, Костањевица на Крка, Скопје, Велес, Ниш. Негови дела има во галерии во: Врање, Белград, Титоград, Тузла, Почитељ, Струмица, Метлика, Сликарска работилница “Дојран“ и други места. Организирал повеќе самостојни изложби во Струмица, Скопје, Велес, Србија и Словенија. Неколку години по ред бил главен организатор на ликовната сликарска колонија во Дојран. Негови дела се наоѓаат во приватни колекции, како во Република Македонија, така и во странство.
Ким Ки-Дук

Ким Ки-Дук (김기덕, 20 декември,1959, Бонгва, Јужна Кореја) - е корејски филмски режисер и сценарист.
Студирал убави уметности во Париз 1990-1992. Во 1993 ја добива наградата на Просветниот Институт за Сценарио (Educational Institute of Screenwriting) со сценаријата "Сликар" и "Злосторник осуден на смрт".
Подоцна добива уште две високи награди за сценарио и следи неговото филмско деби со филмот "Крокодил" (1996). Следат уште неколку филмови, за подоцна, во 2000 година, неговиот филм "Островот" да биде избран во официјалната програма на фестивалот во Венеција.
Во 2004 година има номинација за Златна Мечка на Берлински филмски фестивал, а добива сребрена статуетка за филмот "Самарјанка" на истото.
Важи за еден од носителите на современиот кино минимализам, а заштитен знак му е минималната присутност на дијалог во неговите филмови.
Цртан филм

Зборот цртан филм или анимиран филм има неколку значења, врз основа на неколку различни форми на ликовна уметност и илустрација.
Кога ќе се спомне зборот цртан филм веднаш се мисли на илустрација која е исполнета со хумористични елементи. Цртаните најмногу се гледаат од страна на младата популација. Тие за нив се забавни, хумористични и возбудливи. Психолошки е докажано дека гледањето цртани филмови помага и е доста потребно во развитокот на децата. Во сегашно време цртаните од типот на ''Пепелашка'', ''Снежана'', ''Аладин'' се исчезнати. Со ова се подразбира дека цртаните со слична структура на приказната повеќе не постојат но и цртаните со слична или иста анимација и илустрација исто така повеќе не постојат или подобро речено повеќе не се произведуваат. Но како и да е сите цртани без разлика на анимацијата и структурата на приказната тие сепак ги имаат елементите кои го прават секој цртан филм ист а тоа се: љубовта, пријателството, чесноста, правдата и вечната борба против доброто и злото. Луѓето кои ги произведуваат цртаните се викаат илустратори и аниматори. Во сегашно време цртани произведуваат и многу големи и успешни продуцентски куќи и сега цртаните сè повеќе учествуваат на доделувањето на доста престижни холивудски награди.
1 Стрипови адаптирани во цртани
Има и многу цртани кои се засновани на стрипови. Познатите ''Супермен'', ''Бетмен'', ''Спајдермен'' и други, се всушност стрипови. Бидејќи порано немало толку развиена технологија или пак имало но била скапа за употреба се произведувале стрипови од кои најпознати се горе наведените. По многу години успех овие стрипови кои најмногу се за суперхерои, адаптирани се во цртани. И во серијали и во обични цртани. Дури и од големиот успех снимени се и филмови, па и серии како што е Смолвил. Познатите Таличниот Том и Тинтин се исто така.
2 Структура и одлики на еден цртан филм
Најпознато за цртаните е тоа што повеќето од нив се со магија. Најпрвин скоро во сите цртани без разлика од каде се главниот лик протагонистот секогаш располага со следниве особини: чесност, добрина, праведност итн. За разлика од останатите ликови протагонистот секогаш сака правда и никогаш не се лути и не љубомори на другите ликови што всушност создава еден вид идеална личност.
Но ваквите ликови и оваа структура на цртан најмногу ја има во цртаните наменети за помалите, на пример за деца од 2 до 5 години. Друга одлика за цртаните е тоа што секогаш се работи за борбата помеѓу доброто и злото.
Горан Славковски

Горан Славковски (роден на ) кој е еден од најталентираните напаѓачи во Европа на негова возраст, е роден во шведскиот град Скравлинге на 8 април 1989 година. Иако е роден во Шведска, Горан потекнува од скопското село Бразда, каде што живеело семејството Славковски пред да замине во скандинавската земја на печалба.
1 Рана кариера
Горан Славковски имал 33 настапи и 24 гола за младинските селекции на Шведска од каде што перманентно одлучил да се префрли за да ја репрезентира селекцијата на Македонија.
Уште како мал Славковски покажувал наклонетост за фудбал, па заминал да тренира во тимот на Балкан, во населбата Росенгард, во градот Малме. Талентот на Славковски го забележале од тимот на Малме, каде што Славковски играл во сезоната 2004/05.
По само една година во Малме, во 2005, Славковски потпишал договор со италијанскиот гигант Интер Милан. Во јануари 2007 за Славковски заинтересираност покажал и славниот Манчестер Јунајтед, па „нераѕурите“ веднаш му ја продолжиле обврската кон нив. Според актуелната спогодба, Горан ќе му остане верен на тимот од „Џузепе Меаца“ до јуни 2010 година.
2 Дебитирање
Иако имал само 17 години, Славковски веќе дебитирал за тимот на Интер. Во првенство, на 7 мај 2006, на мечот против Сиена, тренерот на Интер, Роберто Манчини, во 83. минута во игра го внесел Славковски. Тоа било првиот настап на Горан во Серија А лигата. Иако одиграл само 10-тина минути, со тој настап Славковски влегол во историјата на италијанскиот гигант како најмлад фудбалер што настапил за првиот тим на „нераѕурите“ во калчото. Горан тогаш имал само 17 години и еден месец. Претходниот рекорд бил во сопственост на Интеровата легенда Џузепе Бергоми.
3 Малиот Златан Ибрахимовиќ
Според градбата на телото и потеклото, Славковски го споредуваат со Златан Ибрахимовиќ и неговиот прекар е „Малиот Златан“. Двајцата се високи по 191 cm, а потекнуваат од Балканот (Ибрахимовиќ е од БиХ). И Славковски и Ибрахимовиќ имаат иста кариера. Почнале во Балкан, па во Малме, од каде преминале во Интер. Единствена разлика е тоа што Златан прифатил да игра за Шведска, а Славковски се решил да настапува за Македонија.
4 Цитат
„''Моето име не е ниту Свенсон, ниту Ларсон и не сум сино-жолт. Моето име е Горан и моите родители се од Македонија. Моето срце е црвено-жолто и затоа ќе играм за Македонија''“ - неодамна изјавил Славковски, откако во Милано го посетил претседателот на Агенцијата за млади и спорт, Ивица Георгиевски.
Виентијан

Виентијан (лаоски ''Viangchan'') или Вјангчан е главен град на Лаос. Тој се наоѓа во Меконгската долина. Според некои проценки, градот има 200.000 жители (2005), а се верува дека бројот на жители кои живеат во Виентианската Област е над 730.000. Виентиан е сместен 17° 58' северно и 102° 36' источно (17.9667, 102.6). Виентиан се наоѓа на реката Меконг, на границата со Тајланд.
1 Потекло на поимот
Името на градот е од палиско будистичко потекло. Оригиналното значење на името било „кралски сандалов ползавец“ или „град на сандаловото дрво“. Ова дрво било доста ценето во Индија. Денешното значење на името во Лаос е нецелосно јасно и често се толкува како „градот на месечината“. Оваа нејаснотија е поради фактот што на санскритски за зборовите месечина (chandra (चन्द) и сандалово дрво (chandana (चन्दन) се пишува и изговара исто. Сепак на тајландски (เวียงจันทน์) името е сè уште оригинално запишувано, односно „градот на сандаловото дрво“. Транскрибираната верзија, односно во овој случај македонскиот изговор на името, е од францускиот јазик и ерата на француската колонизација на Индокина. Градот на лаоски јазик е ''Вјангчан'' (ວຽງຈັນ, ''Viangchan''), но Французите имале потешкотии да го изговорат името и го изговарале на изменет начин, односно ја изговарале таа форма која и во македонскиот јазик е примена - „Виентијан“.
2 Административна поделба
Виентијан се наоѓа во префектурата Виентијан каде е и главен центар. Префектурата се отцепила од покраината Виентијан во 1989 година. Градот Виентијан е составен од следните окрузи:
*Чантабули
*Хадуајфонг
*Сикорабонг
*Сисатанак
*Сајсета
3 Збратимени градови
* Бангкок, Тајланд
* Чирагонг, Бангладеш
* Пном Пен, Камбоџа
* Орландо, САД
* Хо Ши Мин, Виетнам
4 Поврзано
* Лаос
* Градови во Лаос
Елегичен дистих

Елегичен дистих — поетска форма користена во грчката лирска поезија на разни теми, обично со помала должина од делата од епската. Старите Римјани често употребувале елегични дистихови во љубовната поезија, како во Овидиевите ''Љубови''. Како кај херојските дистихови, овие стихови се обично самостојни и целосни по смисла.
Елегичниот дистих се состои од наизменични стихови со дактилски хексаметар и пентаметар: два дактила проследени од долг слог -цезура, па уште два дактила проследени од долг слог.
Еве графички приказ на скандирање. Имајте предвид дека - е долг слог, u е краток, а U е или еден долг или два кратки:
- U | - U | - U | - U | - u u | - -
- U | - U | - || - u u | - u u | -
1 Пример
:''Ō nūm/quām prō/ mē sătĭs / īndīg/nātĕ Cŭ/pīdō''::''Ō īn/ cōrdĕ mĕ/ō/ dēsĭdĭ/ōsĕ pŭ/ĕr,'':''Quīd mē/, quī mī/lēs nūm/quām tū/ sīgnă rĕ/līquī,''::''Lǣdĭs, ĕt/ īn cābe/trīs/ vūlnĕrŏr/ īpsĕ mĕ/īs ?''
2 Поврзано
* Метар (поезија)
* Римска поезија
* Овидиј
* Елегија
Меѓународна економија

Меѓународна економија е посебна научна дисциплина која е дел од економската наука со две основи дисциплини: меѓународна трговија и меѓународни финансии.
* Mеѓународната трговија се занимава со проучување на размената на добрата и услугите во меѓународни рамки.
* Меѓународните финансии се занимаваат со проучување на размената на валутите и оптекот на пари или капитал во меѓународни рамки.
Национализам

Национализам — политичка идеологија во чие средиште е сместена нацијата како врховно добро. Се појавил во Европа во XIX век и претставувал општествено-политичко и културно движење на граѓанските класи коишто се бореле за будење на националната свест, за заштита на националните права и за создавање на национална држава.
1 Национализмот како тема во уметноста и во популарната култура
* „ националистички виц“ - кус расказ на македонскиот писател Хигсов Бозон од 2011 година.
Милја

Милја е единица за мерење на должина која е се`уште употребена во Обединетото Кралство и САД. Таа изнесува:
* 1760 јарди,
* 5280 стапки,
* 63360 инчи
* или 1609,34 м.
Зборот потекнува од старо-римското време кога должина била мерена со 1000 дво-чекори (латински: ''mille passus'') што изнесувало 5000 римски стапки.
Постои и морска милја која е еднаква на една минута географска должина (1/60 од еден степен географска должина) т.е., 1852 m. Ниту копната или морската милја не се вклучени во Мегународниот систем на мерни единици (СИ).
ROM меморија

ROM (англиски: ''R''ead-Only Memory'') меморијата, е компјутерска меморија од која може само да се чита. Основна одлика на оваа меморија е дека таа не ги губи податоците и по исклучувањето на компјутерот, а невозможноста за изменување е последица на технички ограничувања и потреба за заштите на содржината.
ROM меморијата обично се користи за фирмвер - инструкции или податоци кои се потребни за уредот веднаш по вклучувањето и/или без можност за вчитување од некој друг извор (пр. секундарна меморија).
Ќелиите се групирани најчесто по 8. Броевите се меморираат во Персоналниот Компјутер изразени во бинарна форма.
Полапски јазик

Полапски јазик — мртов јазик од 18 век и е дел од западнословенските дијалекти кои се зборувале во денешна северна Германија: Мекленбург-Западна Померанија, Бранденбург, Саксонија-Анхалт, источните делови од Долна Саксонија и Шлезвиг-Холштајн. Името потекнува од полапските Словени, од името на реката Лаба.
Последниот човек кој зборувал полапски починал во 1756 година.
Географски пол

:''За други значења на поимот, видете Пол (појаснување).''
Географски пол е било која од две постојано утврдени точки на површината на едно вртежно тело или планета, под агол од 90° од екваторот, заснована на оската околу која се врти тоа тело. За картографски цели, ова е договорена апсолутна точка на мерење. Овој пол не треба да се помеша со магнетен пол, кој исто така може да постои на планета.
1 Поврзано
* Северен Пол
* Јужен Пол
* Поларен предел
Туминец

Туминец (|Kallamas, но офиц. ''Tuminec'') — село во географската област Мала Преспа, Општина Пустец од Област Горица, Албанија. Проценувано е дека селото имало 950-1000 жители во 2007 година, што претставува значителен пораст од заведените 658 жители во 2000 година.
1 Географија и местоположба
Селото се наоѓа на падините на Пречна Планина, на брегот на Преспанското Езеро, а на северниот брег на заливот Завир. Сместено е недалеку од граничниот премин „Стење-Горица“, иако најблиското село во Македонија е Коњско, со кое го дели истиот полуостров. Туминец е второ село по големина во Мала Преспа со околу 800 жители.
2 Историја
Ова е релативно ново село. Порано имало друго, Старо Село, што се наоѓало јужно од сегашното, но поради надоаѓањето на водата, селото било потопено. Уште понајуг се наоѓа манастирот „Св. Марена“ — единствена црква посветена на оваа светица. Жителите на ова село се староседелци, и сите се Македонци со православна вероисповед.
Некаде по Втората светска војна, селото е преименувано во Безмиште (Bezmisht). Во 1970 година, му било дадено ново албанско име Каламас (Kallamas), изведено од поимот „kallam“ што значи трска. Во 2013 година, му било вратено изворното име Туминец (Tuminec) со службениот повраток на топонимијата во Општина Пустец.
3 Економија
Населението од Туминец се занимава со риболов, сточарство, земјоделство, лозарство и правење ќумур.
4 Демографија
Населението брои 800 жители. Жителите на ова село се староседелци и сите се Македонци со православна вероисповед.
4.1 Родови
Во селото живеат православни Македонци од следните родови:
width=50%
Леска (Мала Преспа)

Леска (|Lajthizë) село во Општина Пустец, Област Горица, Албанија. Селото припаѓа во географската област Мала Преспа. Во 2007 година, селото имало 350 жители.
1 Географија и местоположба
Леска е најдалечното село до градот Горица (Корча), а инаку соседни се Ѕвезда и Полена (населени со Албанци).
1.1 Топонимија
Во атарот на Леска се познати следниве позначајни топоними:
Ваковското Нивје, Голиње, Горна Леска, Горна Чезма, Горниците, Гропата, Дунојца, Зад Корија, Зли Дол, Иван, Ќафа, Коријата, Крајбрег (Кројбек), Круша (Дардаза), Ладиње, Леска, Лизгалата, Лозница, Љаска, Над Камен, Палје, Пепелајца, Плетваро, Плочи, Садо Калдрма, Суљмајнца, Трпојца, Турските Гробишта, Филаќето, Џавото Кладенче, Шумнајца.
2 Историја
За Леска има премногу легенди како таа е изградена, но едиственото сметање е тоа дека името го добила поради многу бројните дрва на растението леска уште пред да се отворат границите во Албанија (пред 90`) кога била населена во денешна Ласка или турските гробишта. После заминувањето на населението Леска броела 5 фамилии (3 македонски и 2 турски). Поради полошите услови а потебата за подобри населението се премести каде е денешна Леска и тука започнале нов живот.
3 Демографија
Во Леска главно живеат луѓе од македонска народност.
Година, Население
1926, 68
1945, 84
1960, 149
1969, 157
1979, 182
1989, 215
2000, 232
2007, 305
3.1 Родови
Леска е македонско село.
Родови во селото се: Казлеровци, Мазенковци, Настовци, Пандовци, Поповци, Ристовци, Стојановци, Трајковци и Џаферовци.
4 Личности
*Спасе Мазенковски (1953-2018) — писател, новинар и публицист и еден од најголемите поборци за правата на Македонците во Албанија;
*Сотир Ристо — македонско-албански поет;
*Едмонд Сотир — македонски глумец;
*Петар Стојан
5 Поврзано
* Голо Брдо
Ликовен критичар

Ликовен критичар или критичар на уметност е лице чија специјалност е да вреднува или опишува уметнички дела. Пишаните критики (рецензии) се издаваат по весници, списанија, книги или мрежни места. колекционерите и патроните на уметноста често се користат со советите што им ги даваат ликовните критичари.
Ликовниот критичар оди по изложби, галерии, музеи или ликовни студија каде ги гледа делата кои потоа ги критикува.
Професионалните ликовни критичари имаат остро око и темелно познавање на историјата на уметноста. Меѓутоа знаењето само по себе не значи дека критичарот ќе знае дали едно уметничко дело, изложба или уметник ќе се истакне во историјата како со својата величина.
Многу од денес славните уметници не биле признаени за такви од страна на ликовните критичари во нивното време, често од причина што нивниот стил не бил сфатлив или посакуван во тоа време. наспроти ова, некои критичари, наречени критичари-поборници се занимавале со толкување и промовирање на нови уметнички движења — пример е Роџер Фрај, поборник за постимпресионизмот.
1 Некои славни ликовни критичари
* Гијом Аполинер
* Шарл Бодлер
* Клемент Гринберг
* Едуард Жагие
* Харолд Розенберг
* Брајан Севел
* Мишел Тапие
1.1 Во Македонија
* Влада Урошевиќ
* Владимир Величковски
2 Поврзано
* Ликовна критика
Долна Горица

Долна Горица — село во Општина Пустец, Област Горица, југоисточна Албанија. Селото се наоѓа во географската област Мала Преспа.
1 Географија и местоположба
Селото е сместено под источните падини на планината Сува Гора и излегува на заливот Завир во Преспанското Езеро. Осровот Голем Град е на растојание од околу 5 км.
2 Историја
Истражување на крајот на XIX век покажува постоење на 75 куќи и 67 машки македонски жители.
Во февруари 1996 г. во селото се одржува конференција на која присустуваат членови на Владата на Република Македонија каде се разговара за македонското малцинство во Албанија. Во 2013 г., името на селото ''Goricë e Vogël'' се менува во македонското име Долна Горица.
3 Култура
*Во 2002 х. во селото се отвора библиотека исклучиво со книги на македонски јазик.
*Споменик на Македонците - бегалци од граѓанската војна во Грција е откриен во селото во 2013 г.
*Долна Горица е седиште на Денот на виното, кој се одржува секоја година во декември.
4 Демографија
Според Васил К’нчов во 1900 г. селото броело 42 православни Македонци.
Година, Население
1900, 42
1926, 511 ''(со Горна Горица)''
1945, 149
1960, 108
1969, 210
1979, 271
1989, 253
2000, 364
4.1 Родови
Долна Горица е македонско село.
Родови во селото се: ''Вурмовци (''доселени се од Туминец во 1955 година), ''Горичени, Доневци, Трајковци, Калешковци, Шумкаровци и Шулиновци (''доселени се од Шулин).
Зрновско

Зрновско (дијалектно: ''Зрноско''; |Zaroshkë, служ. ''sq'') — село во Општина Пустец, Област Горица, Албанија. Селото припаѓа во географската област Мала Преспа.
1 Географија и местоположба
Зрновско е село во Мала Преспа. Селото се наоѓа на крајниот југозападен брег на Големото Преспанско Езеро. Во северното подножје на Иван Планина и Сува Гора, се наоѓа на надморска висина од околу 865 м.н.в.
Соседни села на селото Зрновско се: од север селото Леска, Пустец и водите на Преспанското Езеро. Од исток со селото Церје и селото Орово (Егејска Македонија). И од југ со селата Ѕвезда и Голо Брдо.
1.1 Топоними
Попознати места во атарот на селото се: Алио Дол, Арангел, Бачилото, Белите Камење, Блато, Ваковчето, Вртељка, Габро, Грмадите, Гуменица, Гумното, Дамас, Дупките, Заткопадина, Зарезана Стена, Зрновско, Иван Голем, Иван Мал, Кладенецо, Калгагуните, Калугер, Кафа, Кафчето, Корито, Крајнојца, Крстенко, Лучки, Малкунките, Осо, Писан Камен, Ралник, Ридо Голем, Старгулиг, Старо Село, Тодорица, Трапеник, Трпунивиште, Црвена Горица.
2 Историја
Зрновско е старо, повеќевековно) село, во кое отсекогаш живееле православни Македонци. Селото најрано се спомнува во периодот 1568/69 г. за казата Билишта.
Село првобитно се наоѓало 2 км источно од денешната положба, до водите на Преспанското Езеро. Во XVIII век морало да се премести поради поплавувањето од надојдените води.
Селото дало активен придонес во текот на Илинденското Востание, а како еден од главните дејци на организацијата се спомнува Вангел Тодоровски (1885-1902) кој да не падне во рацете на непријателот се самоубил во борбите кај селото Волкодери. Исто така познат илинденец бил и Кристо Трајче Аргировски.
По 1912 г. селото потпаднало под Грција, за после 1923 г. да ѝ биде доделено на Албанија.
Селото активно учествувало и во текот на Втората светска војна, па така излегле партизани од ова село. Помеѓу партизаните во Македонија се приклучиле двајца, а во партизаните во Албанија — тројца партизани.
3 Демографија
Според Васил К’нчов, во 1900 г. селото броело 250 жители, сите православни Македонци.
Година, Население
1900, 250
1926, 156
1945, 201
1960, 247
1969, 307
1979, 317
1989, 322
2000, 348
3.1 Родови
Зрновско е македонско село.
Родови во селото се: ''Андоновци (''доселени од Шулин), ''Аргировци, Бојчевци (''доселени од Шулин), ''Волкановци (''доселени од Шулин), ''Димовци (''доселени од Церје), ''Крстиновци, Коруновци, Ридовци (''доселени од Церје во 1980 г.), ''Секуловци, Сотировци, Спировци (''доселени од Церје во 1980 г.), ''Танасовци, Тодоровци и Трповци.''
4 Иселеништво
Од селото има иселеници на многу места. Од ''Андоновци и Аргировци'' во Горица (Корча). Од ''Танасовци'' во Елбасан. Од ''Тодоровци'' во Поградец. Од ''Танасовци'' во Прењас. Од ''Тодоровци'' во Валона. Од ''Секуловци и Бојчевци'' во Либражд. Во 1946 г. некои семејства се иселиле во Војводина (од ''Танасовци, Димовци, Секуловци и Аргировци).''
Мачешка фуга

Фуга во ге-мол (K. 30, L. 499) — соната за чембало од Доменико Скарлати со еден став, популарно наречена Мачешка фуга.
1 За прекарот
Композицијата не го добила својот прекар пред XIX век и затоа самиот композитор така никогаш не ја нарекувал. Приказната за прекарот доаѓа од една случка која го навела композиторот на зачудувачки необичен мотив врз основа на кој е компонирана фугата. Според преданието Скарлати имал мачка по име Пулчинела, која според самиот тој, многу сакала да шета по клавијатурата (чембалото) бидејќи многу ја интересирале звуците.
По една прилика мачката прошетала по клавијатурата и Скарлати ја запишал фразата која излегла од таа „импровизација“, подоцна употребувајќи ја како водечки мотив во оваа фуга:
:
Прекарот почнал да се употребува на концертните програми во XIX век, а и во изданијата на Клементи, Черни и Лонго.
2 Влијание
Кк. 30 била издадена во Лондон во 1739. Хендл, познат по повторното искористување на своите и туѓи дела, ги компознирал своите Големи Концерти (''Concerti Grossi'') Оп. 6 помеѓу крајот на септември и крајот на октомври 1739 и чудните надолни интервали во вториот став Бр. 3 потсеќаат на Мачешката фуга.
3 Изведби
Кк. 30 отсекогаш уживала популарност. Франц Лист — кој дознал за делото од римскиот колекционер на партитури Абе Сантини — ја приклучил кон својата програма во Берлин во раните 1840-ти; ја има изведувано и Игнац Мошелес; двајцата ја изведувале под името ''Мачешка фуга''
4 Поврзано
* Сонати од Доменико Скарлати
* Чембало
Шумен

Шумен (|Шумен) е најголемиот град во Шуменската област, Бугарија со 102.915 жители. Се наоѓа во североисточниот дел на земјата. Областа опфаќа површина од 3390,2 км<sup>2</sup>. Градоначалник е Красимир Костов.
Леонора Карингтон

Леонора Карингтон (англ. ''Leonora Carrington''), (родена - во Клејтон Грин, Ланкашир, Англија) е британски романописец и сликарка надреалистка. Татко и бил богат индустријалец. Мајка и била Ирка.
Била образована од нејзината дадилка, учители и калуѓерки, и често била исклучувана од многу училишта заради нејзината палава природа сè додека не била испратена од семејството во Фиренца каде започнала да ја посетува Пенрос академијата за уметности. Татко и бил против нејзината уметничка кариера, но мајка и ја поддржувала безусловно. Со враќањето во Лондон, започнала да го посетува училиштето за уметност во Челси и се придружила на школата на Амиди Озенфант.
Амиди за првпат ја видела Леонора и нејзините надреалистички дела во Лефт Банк галеријата, во 1927 година, и таму запознала и други уметници, вклучувајќи го и Пол Елуард.
Првата изложба на Леонора се случила во галеријата Блумсбери во 1933 година. Карингтон била поканета да изложува и во 1936, на меѓународната изложба во Лондон, каде што била единствена жена учесник - професионален сликар. Станала славна прекуноќ.
Го запознала Макс Ернст на лондонска забава во 1937. Двајцата се вљубиле и приврзале за кратко, и Ернст со враќањето во Париз, веднаш ја напуштил својата тогашна сопруга. Леонора и Макс соработувале и напредувале сè додека Германците не извршиле напад врз француското село во кое живееле двајцата, и го однеле Ернст во концентрационен логор во 1940. Уништена, Леонора заминала во Шпанија. Тензијата што ја преживувала кулминирала со нервен слом во британската амбасада во Мадрид. Нејзините родители веднаш ја сместиле во институција за ментално болни. Таму била под постојана терапија со кардиазол - моќна дрога која предизвикува шок-состојба. После извесно време била пуштена на нега кај една медицинска сестра во Лисабон и тогаш Карингтон успеала да избега и да си среди префрлање во Њујорк, со помош на еден мексикански дипломат, со кого ја запознал Пикасо. Таа се омажила за дипломатот, затоа што тоа бил условот за тој да и помогне.
Ернст во меѓувреме бил пуштен од германскиот логор, заедно со Пеги Гугенхајм, но тој и Карингтон преживеале толку мизерија што веќе и не можеле да се обединат. Тие случувања биле пресудни како влијание за нејзиното творештво од тогаш до крајот на нејзиниот живот. Продолжила да твори и живее во Мексико и Њујорк.
''"Немав време да бидам ничија муза... Бев премногу зафатена со бунтување против моето семејство и учење како да станам уметник."'' - Леонора Карингтон, 1983
1 Библиографија
*''La Maison de la Peur'' (1938) - со илустрации од Макс Ернст
*''Une chemise de nuit de flanelle'' (1951)
*''El Mundo Magico de Los Mayas'' (1964) - илустрирана од Леонора Карингтон* ''The Oval Lady: Surreal Stories'' (Капра Прес, 1975)
*''The Hearing Trumpet'' (Routledge, 1976)
*''The Stone Door'' (New York: St. Martin's Press, 1977)
*''The Seventh Horse and Other Tales'' (Датон, 1988)
*''The House of Fear'' (Датон, 1988)
*''The Hearing Trumpet'' (Boston: Exact Change, 1996)
Шулин

Шулин — село во Општина Пустец, Област Горица, Албанија. Селото припаѓа во географската област Мала Преспа.
1 Население
Во 1900 година, според Васил К’нчов, селото броело 270 Македонци со православна вероисповед.
Година, Население
1900, 270
1926, 531
1945, 398
1960, 265
1969, 320
1979, 371
1989, 464
2000, 502
1.1 Родови
Шулин е македонско село.
Родови во селото се: Веловци, Гроздановци, Доневци, Коревци, Костовци, Нечовци, Печовци, Настовци, Ристовци, Штерјовци, Симановци, Ташовци и Трповци.
2 Личности
Родени во Шулин
* Таса Марко Илиева (1926–?) — учесник во НОВ на Македонија и носител на Партизанска споменица од 1941 година
* Таќо Гроздани (р. 1971) — политички активист, поранешен претседател на друштвото „Преспа“
* Фоте Никола (1946–2024) — педагог и публицист, борец за правата на Македонците во Албанија
Јост Бирги

Јост Бирги или Јобст Бирги (герм. ''Joost Bürgi'',''Jobst Bürgi''; , Лихтенштајн, Швајцарија - , Касел, Хесен-Касел) бил швајцарски часовничар и математичар. Ги измислил логаритмите независно од Џон Непер, по поинаков метод. Непер го објавил својот изум во 1614, и оваа книга веќе била распространета ширум Европа додека Бирги успеал да го објави својот во 1620, по налог на Јоханес Кеплер.
Потсојат докази дека Бирги ги изумил логаритмите во 1588, дури шест години пред Непер воопшто да почне да работи на таа проблематика. Но со одложувањето на издавањето на изумот до 1620, Бирги веќе не можел да бара приоритет за изумот.
Бирги имал и главен удел и во ''простаферезата'', техника на брзо пресметување по пат на тригонометриски идентитети, која им претходи на логаритмите.
Месечевиот кратер Биргиј е именуван во негова чест.
1 Наводи
Заградец

Заградец (|Buzëliqen) — село во Мала Преспа, Албанија, во рамките на општина Девол во областа Горица.
1 Географија и местоположба
Селото е сместено на јужниот брег на Малото Преспанско Езеро.
2 Историја
Селото се споменува во отомански дефтер од 1530 под името ''Заградише'' со 35 христијански семејства, 3 неженети и 3 вдовици. Освен христијанското, биле евидентирани и 3 муслимански семејства и 1 неженет.
Боривое Милоевиќ („Јужна Македонија“) во 1921 г. напишал дека во ''Заградец'' имало 8 куќи на Албанци муслимани.
3 Демографија
Година, Население
1926, 44
1945, 96
1960, 165
1969, 187
1979, 202
1989, 224
2000, 242
Тасим Сулејманоски

Тасим Сулејманоски ― македонски политичар.
1 Животопис
Сулејманоски е роден во гостиварското село Ростуше во 1959 година. Таму работел како професор по предметот Физичка култура во подрачната гимназија Панче Попоски во Ростуше. Во 2002 година, тој бил избран за пратеник во 6-та ИЕ како пратеник од СДСМ. Во 2006 година му завршува мандатот и моментално користи апанажа.
Рамностран многуаголник

Во геометријата, рамностран многуаголник е многуаголник чии сите страни се со еднаква должина.
Рамностран многуаголник кој е испакнат и опишан (вертикалите му лежат на кружница) е правилен многуаголник.
Рамностран триаголник е триаголник чии страни имаат должина. Сите рамнострани триаголници се слични еден на друг со агли од 60°.
:
Секој рамностран четириаголник е ромб.
:
Секој многуаголник со ''n''-страни со еднаква должина се смета за рамностран. Не сите рамнострани се испакнати гометриски слики: кај петаголник две соседни страни се пресликуваат во отсечка која ги поврзува свете крајни вертикали.
Церје

Церје — село во Општина Пустец во Област Горица, Албанија. Селото припаѓа во географската област Мала Преспа.
1 Географија и местоположба
Церје е село во областа Мала Преспа, која денес е под Албанија. Атарот на селото граничи со атарите на следните села: од север со Зрновско, и со територијата на Република Грција, во тој склоп со селата Граждено, и некогашното село Орово, од југ со Ракицко и Мачуришта, на запад со селото Ѕвезда.
1.1 Топонимија
Ова е список на позначајните топоними во Церје и неговата околина:
Бого Поле, Ваковското, Влашка Вода, Гини Вода, Гробиштата, Гумејнца, Дабјето, Зеленото, Иван, Илија, Јанкулоите, Кленче, Кончината, Крај, Лазоите, Крушите, Орлои Ливади, Пијојте, Преслапката, Репреи Круши, Ридишта, Тодорица, Трлиштата, Тумејнца, Церје.
2 Историја
Церје е старо повеќевековно село, за селото се вели дека ја има преместено својата местоположба, за претходна местоположба на селото се спомнува месноста Ридиштата, која се наоѓа 0,3 км источно од денешната. Се вели дека тогаш селото целосно се раселило, а потоа пак било населено со население кое дошло од околните села (Орово, Граждено, Нивици, Зрновско и други)
Во ова село е роден Божин Спасов кој учествувал во Македонското востание.
Пред почетокот на Втората светска војна, во 1939 година, селото останало во Кралството Албанија кое почнало да биде управувано под Италија, со што селото се нашло во зафатот од Грчко-италијанската војна (1940-1941). Церјани биле мобилизирани во албанската војска, а имало и загинати. По капитулацијата на Италија во 1943 година, Церје било слободна територија на НОАД Албанија. Во почетокот на 1943 година, борците на одредот „Даме Груев“ основале НОК, а во април 1944 година, на пат за Дебрца, низ селото поминале и борците на Првата македонско-косовска ударна бригада. Во текот на оваа војна како борци на албанската НОАБ се вклучиле 4 борци.
3 Демографија
1900 година според Васил К’нчов селото броело 120 православни Македонци.
Година, Население
1900, 120
1926, 98
1945, 175
1960, 250
1969, 308
1979, 308
1989, 297
2000, 252
3.1 Родови
Церје е чисто македонско православно село, во него живеат следните македонски родови:
Гочевци, Гујовци, Доневци, Журковци (доселени од Пустец), Лазаровци (доселени од Орово), Наумовци, Спировци, Спирковци, Штерјовци (доселени од Нивици), Ридовци, Танасковци (Сотировци), Трповци (доселени од Граждено), Трајковци и Цветковци.
4 Личности
*Ксеанела Сотирофски (р. 9 август 1979) — ректорка на универзитетот „Александар Мојсиу“ во Драч;*Јован Шкмби (р. 28 јануари 1954) — претседател на друштво „Преспа“, огранок Поградец, советник од Македонска алијанса за европска интеграција во советот на општина Поградец;*Сотир Неделко Јошев — македонски револуционер од ВМОРО.
Џон Непер

Џон Непер од Мерчистон (анг. ''John Napier of Merchiston'', 1550 – 4 април 1617), наречен Чудесниот Мерчистон (''Marvellous Merchiston'') — шкотски математичар, физичар, астроном/астролог и Осми Лерд од Мерчистон. Најпознат е по изумувањето на логаритмите и Неперовите коски, како и заживувањето на употребата на децималната запирка. Неговото родно место, Мерчистонскиот замок, Единбург денес е дел од Неперовиот универзитет. Починал од костобол и бил погребан во црквата Св. Кутберт, Единбург.
1 Напредоци во математиката
Непер е малку познат вон математичарските и инженерските кругови, за чиј напредок тој направил многу. Со помош на логаритмите рачните пресметувања станале многу полесни и побрзи, и така тие го трасирале патот за многу други пронајдоци и напредци. Неговото дело, ''Mirifici Logarithmorum Canonis Descriptio,'' има 37 страници објасненија и 90 страници со таблици (логаритамски таблици), со чија помош астрономијата, динамиката, физиката и астрологијата продолжиле да се развиваат. Изумител е и на направата за множење наречена Неперови коски.
2 Теологија
Непер ги употребил своите математички способности во теологијата, каде со помош на Откровението ја предвидувал Апокалипсата. Според неговото мислење, крајот на светот требал да дојде во 1688 или 1700. Некаде среќаваме и тврдења дека Непер бил и некромант; меѓутоа знаеме дека во тоа време ваквите неосновани обвиненија брз научно талентирани лица биле честа појава.
3 Почести
По Непер се именувани повеќе нешта, како на пример единицата непер, која е алтернатива на децибелот во електроинженерството, Неперовиот универзитет во Единбург, кратерот Непер на Месечината, како и еден астероид во 1992 - 7096 Непер.
4 Дела
* (1593) ''A Plaine Discovery of the Whole Revelation of St. John''.
* (1614) ''Mirifici logarithmorum canonis descriptio'' (превод на англиски од Едвард Рајт, издадено 1616 г).
* (1617) '''' (посмртно издадено).
* (1619) '''' (напирашно пред ''Descriptio'', но издадено посмртно од син му Роберт)
* (1839) ''''
5 Поврзано
* Непер - единица
* Логаритам
* Логаритамска таблица
* Неперови коски
* Јост Бирги — независнен изумител на логаритмите
6 Наводи
*
* Диплудис, Александрос. Универзитет Хериот-Ват, 1997.
* "John Napier." ''Math & Mathematicians: The History of Math Discoveries around the World.'' 2 тома. U*X*L, 1999.
*** Џонстон, Ијан.
* Со расправа за Неперовиот круг и Неперовите правила
Десетаголник

Десетаголник или декагон — многуаголник со десет страни и десет агли. Ова се однесува на правилен десетаголник, со еднаква должина на сите страни и сите агли еднакви на 144°. Така, секој агол од правилниот десетаголник има 144°. Шлефлиевиот симбол му е {10}.
Плоштината на правилниот десетаголник со должина на страна ''a'' е
:<math>A = \frac{5}{2}a^2 \cot \frac{\pi}{10} = \frac{5a^2}{2} \sqrt{5+2\sqrt{5 \simeq 7,69421 a^2.</math>
1 Конструирање
Правилниот десетаголник може да се конструира со шестар и линијар.
# Чекори 1 до 6 за конструирање на петаголник.
# Повлечете линија од секој агол на петаголникот низ средината на кружницата направена во чекорот 1, со спротивната страна на таа иста кружница.
# Петте агли на петаголникот го сочинуваат секој втор агол на десетаголникот. Останатите пет агли на десетаголникот се оние точки каде линиите од чекорот 2 се сечат со првобитната кружница (но не аголот на петаголникот).
2 Поврзано
* Декагонален број
Ферара

Ферара — град во северна Италија, сместен во регионот Емилија-Ромања, југозападно од Венеција, каде што во раниот 13 век семејството Есте утврдило силна доминација и градот бил претворен во еден од катчињата на ренесансата. Денес, во Ферара живеат околу 130 000 луѓе.
1 Ферара како тема во уметноста
* „Облаците над Ферара“ - песна на полскиот поет Збигњев Херберт.
Шумен (област)

Шуменска областОбласт Шумен
мапа
Админ. центар:Шумен
Површина:3 390,2 км&sup2;
Население:194,090
Број на општини:10
Регистарска ознака:Н
Областен Управител:Красимир Костов
информација
Шуменска област е една од 28-те области на Бугарија. Се наоѓа ве североисточниот дел на земјата. На исток таа граничи со Варненска, на запад со областите Разградска и Трговишка, на север — со областите Силистренска и Добричка, а на југ — со Бургаска област.
Шуменска област има површина од 3 390,2 км<sup>2</sup> и население 194,090 жители.
1 Список на населените места во Шуменска област
''Градовите се со задебелен фонт.''
1.1 Општина Венец
Борци,
Боjан,
Буjновица,
Венец,
Габрица,
Денница,
Дренци,
Изгрев,
Капитан Петко,
Осеновец,
Страхилица,
Черноглавци,
Jaсенково
1.2 Општина Врбица
Божурово,
Бjaла Река,
Врбица,
Иваново,
Конево,
Краjгорци,
Ќолмен,
Ловец,
Маломир,
Менгишево,
Методиево,
Нова Бјала Река,
Стањанци,
Сушина,
Тушовица,
Чернооково
1.3 Општина Каолиново
Браничево,
Гусла,
Доjранци,
Долина,
Загориче,
Каолиново,
Климент,
Лиси Врх,
Лјатно,
Наум,
Омарчево,
Пристое,
Сини Вир,
Средковец,
Тодор Икономово,
Т'кач
1.4 Општина Каспичан
Врбјане,
Златна Нива,
Каспичан,
Каспичан (село),
Косово,
Ќулевча,
Марково,
Могила,
Плиска
1.5 Општина Никола Козлево
Векилски,
В’лнари,
Каравелово,
Красен Дол,
Крива Река,
Никола Козлево,
Пет Могили,
Ружица,
Хрсово,
Цани Гинчево,
Црквица
1.6 Општина Нови Пазар
Беджене,
Војвода,
Енево,
Жилино,
Зајчино Ореше,
Избул,
Мировци,
Нови Пазар,
Памукчии,
Писарево,
Правенци,
Преселка,
Сечиште,
Стан,
Стоян Михајловски,
Трница
1.7 Општина Велики Преслав
Драгоево,
Златар,
Имренчево,
Кочово,
Миланово,
Мокреш,
Мостич,
Осмар,
Велики Преслав,
Суха Река,
Троица,
Хан Крум
1.8 Општина Смјадово
Александрово,
Бјал брјаг,
Веселиново,
Жел’д,
К’лново,
Ново Јанково,
Риш,
Смјадово,
Черни Врх,
Јанково
1.9 Општина Хитрино
Бајково,
Близнаци,
Висока Полјана,
Врбак,
Дл’жко,
Добри Војниково,
Единаковци,
Живково,
Звегор,
Иглика,
Калино,
Камењак,
Развигорово,
Сливак,
Становец,
Студеница,
Тервел,
Тимарево,
Трем,
Хитрино,
Черна
1.10 Општина Шумен
Белокопитово,
Благово,
Васил Друмев,
Велино,
Ветриште,
Вехтово,
Градиште,
Дибич,
Друмево,
Ивански,
Илија Бл’сково,
Кладенец,
Костена Река,
Коњовец,
Лозево,
Мадара,
Мараш,
Новосел,
Овчарово,
Панаjот Волово,
Радко Димитриево,
Салманово,
Средња,
Струино,
Царев Брод,
Черенча,
Шумен
Косинец

Косинец (|Ιεροπηγή, ''Јеропиги'', до 1927 г.: ''Κοστενέτσι'' или ''Κωστενέτσι'', ''Костенеци'') — село во Костурскиот округ, Егејска Македонија. Косинец се наоѓа на 860 метри надморска височина. На исток и североисток се граничи со селата Д’мбени, Габреш, Смрдеш и Брезница, на запад и југозапад со селото Лабаница и албанската граница, на југ и југоисток со селата Крчишта, Света Недела и Четирок.
1 Географија и местоположба
Селото се наоѓа 25 км северно од градот Костур и 3 км од грчко-албанската граница. Се наоѓа на подножјето на планината Орлово.
Коснец се наоѓа на самиот пропланок на планината Малимади од јужната страна. Сместено е помеѓу пет ридови и тоа: Чуката на север, Свети Атанас од исток, Габро од југ, Рудишта на југ и Клишчевишта од запад. Низ селото поминува патот Солун-Костур-Албанија. Друг пат кој поминува низ селото е познатиот пат Вија Егнација.
Косинец е поделено на три маала и тоа: Тумба маала, Средна маала и Преку црква, но сепак заедно претставуваат една целина.
2 Историја
Според легендата селото Косинец е создадено со уништувањето на други пет помали населби, тоа биле: Колишта, Селско, Свети Јован, Свети Илија и Умени. Населението од наведените пет помали населби решиле да се населат во Косинец, со цел заеднички да се бранат од разбојничките банди, и денес селаните знаат од кое од наведените пет населби нивните предци се доселиле.
На Етнографската карта на Битолскиот Вилает од 1901 г. Косинец се води како чисто македонско село во Костурската каза на Горичкиот санџак со 200 куќи.
За време на Илинденското востание на 4 и 27 август 1903 година селото било целосно изгорено од турската војска. 205 од 206 куќи изгореле, а 46 души биле убиени. На 13 мај 1908, 200 андарти на чело со капетанот Макрис го нападнале Косинец, но биле одбиени од селската полиција. До 1927 официјалното име на селото на грчки било ''Κοστενέτση'' или ''Κωστενέτση''. На 20 јули 1945 година селото било опколено од грчка војска која го малтретирала населението, уапсила осум младинци и две жени. Повод за тоа било кинењето на повикот за мобилизација како и зборувањето на македонски јазик. Во 1949 селото било целосно разрушено и сето население избегало. Единствениот македонски објект кој останал целосен била црквата „Св. Петка“. Во 1957 година во него се населиле 70 семејства на Власи од областа Теспротија и денес тоа е најголемото влашко село во регионот.
3 Културни и природни знаменитости
;Цркви
* „Св. Петка“ од 1867 г.
4 Личности
* Трпо Поповски (1848 - 1928)
* Дељо Марковски (1871 - 1939)
* Лазар Киселинчев (1874 - 1946)
* Атанас Кршаков (1883 - 1907)
* Пандо Киселинчев (1890 - 1982)
* Ламбро Марковски (? - 1937) — учесник во Шпанската граѓанска војна* Софија Ковачевска (р. 1930) — борец во Грчката граѓанска војна и членка на групата Костурчанки;
* Митко Поптрандовски (1937-1976) - геолог
Региони во Англија

Регионот (''region'' или ''Government Office Region''), е моментално највисокото ниво на локална управа на субнационалниот ентитет Англија во рамките на Обединетото Кралство. На картата се регионите со нивните имиња.
1 Поврзано
* Церемонијални англиски грофовии